আর যারা বেশি পুতু পুতু করিয়া ফুড়ীর লগে বেহিসাবী জিনিস পত্র দেইন তারাউ সবর আগে বিপদো পড়োইন। মানুষ দেখাইয়া ইতা দেওয়া মানি টেকার জুর দেখানি। আমরাও পাছ আঙ্গুল দিয়া ভাত খাই, ইতা বড় মানষাতি বুঝতে কুনু অসুবিধা অয় না। আমার নিজোর ছকুর দেখা কত ঘটনা আছে যারা ফুড়িন্তর লগে বিনা দরকারে লাখ লাখ টেকার জিনিস পত্র দেইন আর দামান্দর বাফরে কইন বেশি কুন্তা দিতাম পারলাম না বেয়াই সাব ইচ্ছামত যৌতুক দিয়া ফুড়ীর  জামাইরে বেকার আর বইতল বানাইয়া ফুড়ীর জীবনো অন্ধকার ডাকিয়া যে আনইন ইতা হুশ থাকে না। ঠেলা খাওয়ার পরে বুঝইন কিন্তু ই সময় করার কুন্তা করার থাকে না। জুয়া খেলা হিকানির বাদে ছাড়ানির ছিন্তা করা আতো সুজা নায়।নিজর বেয়াখলির দুষে আরো একজনরে দুষী করা কতখান যুক্তি সঙ্গত একটু ছিন্তা করি দেখলে হুশ ঠিকানাত আইবো। যৌতুকর লাগি নিরপরাধ বইন ভাগ্নী কিলা জান দিয়া যার তার একটা নমুনা দেখুক্কা।